**Ministru kabineta rīkojuma projekta „ Par civilās ekspertes dalību Eiropas Savienības Padomdevēja misijā civilā drošības sektora reformām Ukrainā”**

 **sākotnējās ietekmes novērtējuma ziņoju­­­­­­ms (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.Eiropas Ārējās darbības dienesta 2016.gada 7.aprīļa vēstule par civilās ekspertes Vinetas Kleines kandidatūras apstiprināšanu darbam Eiropas Savienības (turpmāk – ES) Padomdevēja misijā civilā drošības sektora reformām Ukrainā uz 1 gadu.Ministru kabineta 2015.gada 25.augusta sēdē zināšanai pieņemtais informatīvais ziņojums “Par priekšlikumiem valsts budžeta izdevumiem 2016.gadam un ietvaram 2016.-2018.gadam”, kas paredz, ka Ārlietu ministrija civilo ekspertu darbības nodrošināšanai 2016.gadā var iesniegt pieprasījumu no līdzekļiem neparedzētiem gadījumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai sniegtu atbalstu Ukrainai civilā drošības sektora reformu jomā, 2014.gada 22.jūlijā ES Ārlietu padome nolēma izveidot ES Padomdevēja misiju civilā drošības sektora reformām Ukrainā (turpmāk – civilā misija). Civilā misija tika uzsākta 2014.gada 1.decem­­­­­­­­­­­brī. 2015.gada 3.decembrī ar ES Ārlietu padomes lēmumu misijas mandāts tika pagarināts līdz 2017.gada 30.novembrim.Civilā misija sniedz stratēģiskos padomus Ukrainas varas iestādēm gan centrālā, gan reģionālā līmenī civilā drošības sektora reformu stratēģiju izstrādāšanā un ar to saistīto reformu īstenošanā. Misija sniedz padomus Ukrainas drošības dienestu reorganizācijai un restrukturizācijai, lai palīdzētu atgūt kontroli pār šiem dienestiem, īpaši koncentrējoties uz Iekšlietu ministrijas struktūrvienībām, kā arī atbalsta Ukrainas civilo drošības iestāžu modernizāciju un visaptverošas pretkorupcijas stratēģijas izveidošanu. Vineta Kleine misijā būs vecākā padomniece komunikācijas jautājumos.ES Padomdevēja misijā civilā drošības sektora reformām Ukrainā kopumā plānoti aptuveni 140 starptautiskie eksperti. Šobrīd misijā strādā aptuveni 90 eksperti no 22 ES dalībvalstīm. Pēc Vinetas Kleines nosūtīšanas Latvijai misijā būs 2 civilie eksperti. Ministru kabineta 2015.gada 10.marta sēdē, kad tika pieņemts zināšanai ārlietu ministra iesniegtais informatīvais ziņojums „Par ekspertu nosūtīšanu darbam Eiropas Savienības Padomdevēja misijā civilā drošības sektora reformām Ukrainā, Eiropas Drošības un sadarbības organizācijas speciālajā novērošanas misijā Ukrainā un Ukrainas Nacionālajā pretkorupcijas birojā, kā arī brīvprātīgo iemaksu veikšanu Eiropas Drošības un sadarbības organizācijas speciālās novērošanas misijas Ukrainā budžetā” (Prot.Nr.14, 26.§), tika atbalstīta 3 civilo ekspertu nosūtīšana ES Padomdevēja misijā Ukrainā.Ārlietu ministrija atbilstoši Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 14., 16. un 17.punktam segs šādus faktiskos izdevumus saistībā ar civilā eksperta nosūtīšanu starptautiskajā misijā, nepārsniedzot rīkojumā norādītās summas:1. Veselības apdrošināšanas izdevumi 1 824 *euro* apmērā gadā jeb 152 *euro* mēnesī (2016.gadā 1 197 euro, 2017.gadā – 627 euro);
2. obligātās vakcinācijas un medicīniskā aptieciņa (100 *euro* 2016. gadā);
3. dzīvokļa (dzīvojamās telpas īres un komunālo pakalpojumu izdevumus, kā arī mākleru pakalpojumu apmaksu, nepārsniedzot gada limitu) 15 793,88 *euro* gadam jeb 1316,16 euro mēnesī (10 530 *euro* 2016.gadā – 8 mēnešiem un 5 264 *euro* 2017.gadā);
4. ceļa izdevumus 1 000 euro (750 *euro* 2016.gadā (pārcelšanās uz dienesta vietu un atvaļinājuma brauciens) un 250 *euro* (pārcelšanās no dienesta vietas) 2017.gadā);
5. izdevumus par bagāžas transportēšanu 200 *euro* (100 *euro* 2016.gadā pie pārcelšanās uz misiju un 100 *euro* 2017.gadā pie pārcelšanās no misijas).

Ņemot vērā Eiropas Ārējās darbības dienesta noteiktās prasības, ka nosūtošajai valstij ir pienākums maksāt atalgojumu ekspertam, rīkojuma projekts nosaka civilajam ekspertam atalgojumu (minimālās mēnešalgas apmērā) – 2016.gadā 2 925 *euro* un 2017.gadā 1 531 *euro*. Ārlietu ministrija veiks valsts sociālās apdrošināšanas iemaksas – 2016.gadā 690 *euro* un 2017.gadā 362 *euro* apmērā. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Latvijai jānosūta apliecinājums Eiropas Ārējās darbības dienestam par Vinetas Kleines nosūtīšanu civilajā misijā līdz 2016. gada 26. aprīlim. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Vinetu Kleini |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (euro) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016. gadu | izmaiņas, salīdzinot ar 2016. gadu | izmaiņas, salīdzinot ar 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 16 292 | 8 134 | 0 | 0 |
| 2.1. valsts pamatbudžets | 0 | 16 292 | 8 134 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | * 16 292
 | * 8 134
 | 0 | 0 |
| 3.1. valsts pamatbudžets | 0 | * 16 292
 | * 8 134
 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 16 292 | 8 134 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |

|  |  |  |  |
| --- | --- | --- | --- |
| **EKK** | Izdevumu aprēķins | Izdevumi 2016.gadā | Izdevumi 2017.gadā(līdz 05.05.2017.) |
| *euro* | *euro* |
| **1000** | **Atlīdzība** | **3 615** | **1 893** |
| 1100 | Atalgojums | 2 925 | 1 531 |
|  | Atalgojums mēnesim 370.00 *euro* (minimālās mēnešalgas apmērā)  | 2 925 | 1 531 |
| 1200 | valsts sociālās apdrošināšanas obligātās iemaksas, pabalsti un kompensācijas | 690 | 362 |
|  | valsts sociālās apdrošināšanas obligātās iemaksas (23.59%):  | 690 | 362 |
| **2000** | **Preces un pakalpojumi** | **12 677** | **6 241** |
| 2200 | Pakalpojumi | 12 677 | 6 241 |
|  | Veselības apdrošināšana (t.sk. apdrošināšana dodoties uz dienesta vietu) | 1 197 | 627 |
|  | Obligātās vakcinācijas un medicīnas aptieciņa | 100 | - |
|   | Dzīvokļa (dzīvojamās telpas) īres, komunālo pakalpojumu izdevumi, mākleru izdevumi : | 10 530 | 5 264 |
| 15 793.88 *euro* (operacionālajam līmenim gadā)  |
|   | Ceļa izdevumi: | 750 | 250 |
| Ceļa izdevumi braucienam turp-atpakaļ maksā 500 euro. 2016.gadā atvaļinājuma brauciens un pārcelšanās, 2017.gadā brauciens atpakaļ.  |
|    | Izdevumi par bagāžu:  | 100 | 100 |
| 100 *euro*  |
|   | **KOPĀ:** | **16 292** | **8 134** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 2016.gadā 16 292 *euro*  apmērā sedz no valsts budžeta programmas 02.00.00 „Līdzekļi neparedzētiem gadījumiem”.Finanšu ministrijai precizēt un palielināt Ārlietu ministrijas budžeta bāzes izdevumus apakšprogrammā „Diplomātiskās misijas ārvalstīs” 8 134 *euro* apmērā (atlīdzībai 1 893 *euro*, tai skaitā 1 531 *euro* atalgojumam, precēm un pakalpojumiem 6 241 *euro*) civilā eksperta darbības nodrošināšanai no 2017.gada 1.janvāra”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV, V, VI sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretāra p.i. Eduards Stiprais

20.04.2016 16:28

1169

Inga Jansone

ĀM Starptautisko operāciju un

krīžu noregulējuma nodaļas

padomniece

67016377, inga.jansone@mfa.gov.lv